సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సూపర్‌స్టార్‌తో మెగాస్టార్ ‘సైరా’.. టార్గెట్ ?
‘సైరా’ నరసింహారెడ్డి... చిరంజీవి,అమితాబ్,సుధీప్, విజయ్ సేతుపతి, నయనతార నటీనటులుగా.. సురేందర్ రెడ్డి, ఏఆర్ రెహమాన్, రవివర్మ, పరుచూరి బ్రదర్స్ లాంటి లెజెండ్స్‌తో .. సుమారు 200 కోట్లతో భారీ బడ్జెట్‌లో నిర్మాత రామ్ చరణ్ చేస్తున్న ప్రయోగం ఏమిటి? అసలు రామ్ చరణ్ టార్గెట్ ఏంటి?
TNN | Updated:
Aug 22, 2017, 05:32PM IST
ఖైదీ నెం.150 మూవీతో రీ ఎంట్రీ ఇచ్చిన టాలీవుడ్ విజేత మెగాస్టార్ చిరంజీవి ఆ మూవీతో బాక్సాఫీస్&zwnj;ను షేక్ చేసేశాడు. తాను రావడం లేటవ్వొచ్చేమో కాని వస్తే రికార్డులు పగిలిపోవడం పక్కా అని ఖైదీ కలెక్షన్స్ సునామి సృష్టించింది. కేవలం తెలుగు రాష్ట్రాల్లోనే కాకుండా ఓవర్సీస్&zwnj;లోనూ మెగాస్టార్ కలెక్షన్స్ కుమ్ముడు ఏ రేంజ్&zwnj;లో ఉంటుందో ఖైదీ నిరూపించింది. ఖైదీ మూవీతో మెగాస్టార్ మార్కెట్ పరిధి ఓ రేంజ్&zwnj;లో పెరిగిపోయింది.
అయితే ఖైదీ చిత్రంకంటే ముందే మెగాస్టార్ &lsquo;ఉయ్యాలవాడ నరసింహారెడ్డి&rsquo; కథతో సినిమా చేయాలని ఎన్నో ఏళ్లుగా ప్రయత్నిస్తూనే ఉన్నారు. అయితే ఆ కథను డీల్ చేయాలంటే కాస్ట్ అండ్ క్రూ కీలకం కావడంతో చిరు చిరకాల స్వప్నం వాయిదా పడుతూ వచ్చింది. అయితే చిరు కలను రామ్ చరణ్ భుజాలపై వేసుకుని &lsquo;ఉయ్యాలవాడ నరసింహారెడ్డి&rsquo; చిత్రాన్ని పట్టాలిక్కించాడు. చిరంజీవి బర్త్&zwnj;డే సందర్భంగా టైటిల్&zwnj; లోగోను దర్శకధీరుడు రాజమౌళి చేతుల మీదుగా విడుదల చేశారు.
ఈ ప్రతిష్ఠాత్మక ప్రాజెక్ట్&zwnj;ను జాతీయస్థాయిలో తెరకెక్కించేందుకు రామ్ చరణ్ పక్కా ప్లాన్&zwnj;తో ముందుకు వెళ్తున్నాడు. తెలుగులోనే కాకుండా తమిళం, మలయాళం, కన్నడ, హిందీ భాషల్లో తెరకెక్కిస్తున్నారు. అందుకు తగ్గట్లుగానే ఆయా ప్రాంతాలకు సంబంధించిన స్టార్ నటులు &lsquo;సైరా&rsquo; మూవీలో నటిస్తున్నారు. ముఖ్యంగా బాలీవుడ్ సూపర్ స్టార్ అమితాబ్&zwnj;ను ఈ మూవీతో రంగంలోకి దింపడంతో ఈ చిత్రం ఏ స్థాయిలో వుండబోతుందనే దానికి హింట్&zwnj; &lsquo;సైరా&rsquo; మోషన్&zwnj; పోస్టర్&zwnj;&zwnj;తో దొరికేసింది.
&mdash; Pavan Tej (@iPavanTej) August 22, 2017
అమితాబ్, తమిళ స్టార్ విజయ్ సేతుపతి, కన్నడస్టార్ సుధీప్, జగపతిబాబు, నయనతారా లాంటి స్టార్స్&zwnj;తో పాటు సాంకేతిక విభాగంలో సుప్రసిద్ధులైన లెజెండ్స్&zwnj;ను రంగంలోకి దింపుతున్నారు. ఈమూవీకి ఏఆర్ రెహమాన్ మ్యూజిక్ అందిస్తుండగా.. రవివర్మ ఛాయాగ్రహణం సమకూర్చుతున్నారు. రాజీవన్&zwnj; కళాదర్శకత్వం వహిస్తున్న ఈ చిత్రానికి రచన సహకారం పరుచూరి సోదరులు అందిస్తుండగా.. సురేందర్ రెడ్డి దర్శకత్వ బాధ్యతను చూస్తున్నారు.
భారీ కాస్ట్ అండ్ క్రూ&zwnj;తో రంగంలోకి దిగుతున్న &lsquo;సైరా&rsquo; నరసింహారెడ్డి సుమారు రెండు వందలకోట్ల బడ్జెట్&zwnj;తో తెరకెక్కుతోంది. అయితే ఈస్థాయిలో భారీ బడ్జెట్&zwnj;తో తెరకెక్కించిన బాహుబలి చిత్రం అదే రేంజ్&zwnj;లో మిగతాభాషల్లోనూ సేల్ అయ్యి భారీగా వసూళ్లను రాబట్టి బిగ్గెస్ట్ ఇండియన్ హిట్ మూవీ లిస్ట్&zwnj;లో చేరింది. మరి అదే రేంజ్&zwnj;లో &lsquo;సైరా&rsquo; సేల్ అవుతుందా అన్నది ప్రశ్న అభిమానులను తొలిచేస్తుంది.
అయితే రెండు తెలుగు రాష్ట్రాలలో మెగా స్టామినాను అడ్డుకునే శక్తి ఎవరికీ లేదన్నది బహిరంగ రహస్యమే. అయితే మిగతా రాష్ట్రాలు తమిళనాడు,కన్నడలలోనూ మెగాఫ్యాన్స్ బాగానే ఉండటంతో పాటు కన్నడ హీరో సుధీప్ ఈ మూవీలో నటిస్తుండటంతో ఒక రకంగా ప్లస్ అనే చెప్పాలి. అయితే సౌత్&zwnj;తో పాటు నార్త్&zwnj;లోనూ &lsquo;సైరా&rsquo; బాహుబలి స్థాయిలో హైస్సా రుద్రస్సా హేసరభద్ర సముద్రస్సా అనాలనే టార్గెట్ చాలా పెద్దదే అనేది మార్కెట్ పండితుల అంచనా.